Hún Edit Ómarsdóttir er fagurkeri með meiru og heldur úti blogginu Modaisland . Edit er fædd og uppalin á Akranesi , en sá bær er þekktur fyrir fótbolta , góðar kartöflur og fallegt kvennfólk að sögn Editar . Við hjá KRÓM fengum að spjalla stuttlega við Edit og fengum að vita hvernig áhuginn kviknaði fyrst . ,, Allt sem við kemur Hönnun , ljósmyndun og list hefur verið mitt áhugamál frá því ég man eftir mér , en mamma mín er mikill fagurkeri svo ég hef ekki langt að sækja það . Ég reyni að blanda öllum áhugamálum mínum saman með því að halda úti litlu bloggi , þar tek ég t.d myndir af heimilinu , bakstrinum og fjölskyldunni og deili með lesendum mínum ásamt því að setja inn draumaórar og einstaka heimsóknir þar sem ég hef myndavélina að vopni . “ Segir Edit en hún er í sambandi með Davíð Reyni Steingrímssyni og saman eiga þau dæturnar Sögu Dís , 6 ára og Heklu Maríu , 3 ára . ,, Þegar kemur að heimilinu mínu hef ég gaman af að nostra við hlutina . Ég er með langan lista af húsgögnum og fylgihlutum fyrir heimilið sem mig langar til að eignast , og ég hef tamið mér það að leyfa mér að kaupa einn hlut á mánuði af þessum lista , þannig safnast allir draumahlutirnir smátt og smátt saman . Ég blogga um allt sem mér þykir áhugavert , hvort sem það er heimili , matur , tíska eða eitthvað annað . En bloggið mitt snýr mest að heimilinu og sem við kemur því . Ég vona að lesendur hafi gagn og gaman af . ´ ´ Ég er að elska litlu indjánatjöldin sem ég er að rekast á í innlitum hér og þar . Ef ég væri lítið barn væri svona tjald algjör draumur , lítið kósý rími þar sem ég gæti verið algjörlega útaf fyrir sjálfa mig , skoðað bækur , litað , vera í dúkkó eða sofið . Nú þegar eru stelpurnar mínar með svona kósýhorn , með gólfmottu og alla bangsana sína , það eina sem vantar er tjaldið yfir og eins og ein falleg sería til að toppa kósýheitin . Ég fann nokkur snilldar DIY að svona tjaldi sem ég ætla klárlega að fara í að gera ( þegar ég nenni og hef tíma ) .